دمیتری دیاچنکونون «سونونجو جنگاور» فیلمی فیودور بوندارچوکون «ایستالینگراد»فیلمینی کئچهرک، روسییا تاریخینین ان چوخ گلیر گتیرن فیلمی آدینی قازانیب.
کولت. آذ خبر وئریر کی، «سونونجو جنگاور» سون بیر آیدا روسییادا فیلم ایجارهسیندن ۱،۶۷۲ میلیارد روبل الده ائدیب. بو نتیجه ایله «ایستالینگراد» فیلمینین ۴ ایللیک رکوردو آرخادا قالیب.
بیلدیریلیر کی، عمومیلیکده «ایستالینگراد» ۱،۶۷۰ میلیارد روبل قازانیب و بو گلیرله ده روسییا تاریخینین ان چوخ قازانان فیلمی آدینی آلیب. آنجاق «سونونجو جنگاور» جمعی بیر آیا بو رکوردو یئنیلییب و مسئله بوراسیندادیر کی، «ایستالینگراد»دان فرقلی اولاراق، «سونونجو جنگاور» هله ده ساتیشدادیر و گلیر گتیرمکده داوام ائدیر.
«سونونجو جنگاور» ۷،۵۲ میلیون تاماشاچی ایله ده ۶،۱۹ میلیون تاماشاچی ییغان «ایستانیلگراد»ی قاباقلاییب. آنجاق بو ساحهده لیدرلیک ۸،۸۸ میلیون ایزلییجی ایله «تالعیین ایرونییاسی: داوامی»ا مخصوصدور.
azb_Arab azb_Arab azb_Arab azb_Arab